Diari Oficial de la Generalitat Valenciana


Sumari del DOGV 6025, del 01-06-2009 (2009/6113)

RESOLUCIÓ de 18 d'abril de 2009, de la consellera d'Agricultura, Pesca i Alimentació, per la qual es convoquen per a l'any 2009 diverses ajudes a les inversions en millora de les condicions de transformació i comercialització dels productes agrícoles i de l'alimentació.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/6113


Data del document
:   18-04-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * indústria agrària
    * FEOGA Garantia
    * ajuda pública
    * petita i mitjana empresa
    * comercialització
    * suport econòmic
    * ajuda a l'agricultura
    * desenvolupament rural
    * indústria alimentària
    * transformació alimentària
    * ajuda a la inversió

RESOLUCIÓ de 18 d'abril de 2009, de la consellera d'Agricultura, Pesca i Alimentació, per la qual es convoquen per a l'any 2009 diverses ajudes a les inversions en millora de les condicions de transformació i comercialització dels productes agrícoles i de l'alimentació. [2009/6113]  
  
\* \* \* \* \*  
Ateses les disposicions de l'article 23 de la Llei 38/2003, de 17 de novembre, General de Subvencions, sobre l'inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.  
Atés que les bases de les ajudes s'han publicat en el Diari Oficial de la Comunitat Valenciana número 5994, de 16 d'abril de 2009, per mitjà de l'Orde de 2 d'abril de 2009, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació per al període 2009/2013.(2009/3996).  
En virtut de les facultats que em conferix l'article 28e de la Llei 12/2007, del Consell, i l'article 47.3 del text refós de la Llei d'Hisenda Pública de la Generalitat Valenciana, resolc:  
Primer. Objecte i àmbit  
Convocar per a l'exercici 2009, en l'àmbit territorial de la Comunitat Valenciana, les ajudes següents, gestionades per la Direcció General d'Empreses Agroalimentàries i Desenvolupament del Medi Rural de la Conselleria d'Agricultura, Pesca i Alimentació de la Generalitat Valenciana, i publicades per mitjà de la citada Orde de 2 de abril de 2009, de la Conselleria d'Agricultura, Pesca i Alimentació.  
1. Ajudes finançades amb fons propis de la Generalitat Valenciana, subsidiàriament del règim finançat pel FEADER. Les ajudes regulades en este règim es guien pels mateixos requisits i condicions generals que les concedides amb finançament comunitari, i podran concedir-se per esgotament de les dotacions comunitàries.  
Si les convocatòries anuals obertes en un exercici pressupostari o els següents així ho permeten, un beneficiari, per a un mateix projecte d'inversió, podrà sol·licitar ajudes finançades pel FEADER i fons propis de la Generalitat Valenciana, però només podrà rebre ajudes per una.  
2. Ajudes per a la cooperació en el desenvolupament de nous productes, processos i tecnologies en el sector agrícola i alimentari, i forestal, finançades amb fons propis de la Generalitat Valenciana.  
Segon. Finançament de les ajudes  
1. La dotació pressupostària per a les ajudes finançades amb fons propis de la Generalitat Valenciana en el sector agrícola i de l'alimentació, subsidiàriament del règim finançat pel FEADER, es farà a càrrec del capítol VII de la secció 12, Conselleria d'Agricultura, Pesca i Alimentació; servici 02.04, Secretaria Autonòmica d'Agricultura i Desenvolupament Rural, Direcció General d'Empreses Agroalimentàries i Desenvolupament del Medi Rural, programa 714.30, línia T6158, fins a un import màxim de 242.780 d'euros el 2009 i els que figuren a continuació per als anys següents:  
  
\* \* \* \* \*  
2. La dotació pressupostària per a les ajudes per a la cooperació en el desenvolupament de nous productes, processos i tecnologies en el sector agrícola i alimentari, i forestal, es farà a càrrec del capítol VII de la secció 12, Conselleria d'Agricultura, Pesca i Alimentació; servici 02.04, Secretaria Autonòmica d'Agricultura i Desenvolupament Rural, Direcció General d'Empreses Agroalimentàries i Desenvolupament del Medi Rural, programa 714.30, línia T6158, fins a un import màxim de 10.000 euros el 2009 i els que figuren a continuació per als anys següents:  
3. Les quanties en euros esmentades en els apartats anteriors queden supeditades a l'existència de crèdit adequat i suficient en el pressupost corresponent de cada exercici.  
4. Totes les ajudes regulades per mitjà d'esta orde tindran caràcter plurianual, d'acord amb l'article 29 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
5. Les quanties plurianuals anteriors per a cada línia tenen caràcter estimatiu i en exercicis futurs, per a cada exercici, es publicaran en el Diari Oficial de la Comunitat Valenciana les convocatòries per a cada any i les línies de subvenció amb l'import global màxim que finance les ajudes en funció de les disponibilitats pressupostàries anuals.  
Tercer. Termini de presentació i model de sol·licitud  
1. El termini de presentació de sol·licituds en l'exercici 2009 per a les ajudes d'esta convocatòria serà d'un mes, comptador des de l'endemà de la publicació en el Diari Oficial de la Comunitat Valenciana d'esta resolució.  
2. Els models de sol·licitud i la documentació que els acompanya són els mateixos que els establits per a les ajudes finançades pel FEADER per a la convocatòria 2009.  
Quart. Autoritat que resol  
Les sol·licituds les resoldrà la directora general d'Empreses Agroalimentàries i Desenvolupament del Medi Rural, per delegació de la consellera d'Agricultura, Pesca i Alimentació, continguda en les respectives bases de les ajudes.  
Cinqué. Incompatibilitat de les ajudes amb fons propis de la Generalitat Valenciana amb les finançades pel FEADER per als mateixos fins  
En el punt 2 de l'article 2 de l'Orde de 2 d'abril de 2009, de la Conselleria d'Agricultura, Pesca i Alimentació, per la qual es publiquen les bases de les ajudes que ara es convoquen, s'establix que per esgotament de les dotacions comunitàries, i subsidiàriament del règim finançat pel FEADER, podran concedir-se ajudes amb fons propis de la Generalitat Valenciana per als mateixos fins.  
D'acord amb el que es preveu en l'apartat 3 de la base primera de l'annex I de l'orde esmentada, en esta convocatòria, per a un mateix projecte d'inversió, podran sol·licitar-se ajudes finançades per les dos fonts de finançament, però només es podrà rebre ajudes per una.  
Sisé. Requisits de notificació, comunicació o exempció  
1. A l'efecte de les disposicions dels punts 2 i 3 de l'article 1 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en esta convocatòria, estan subjectes a l'obligació de comunicació, ja que s'acullen als reglaments d'exempció següents: Reglament (CE) núm. 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament general d'exempció per categories), i Reglament (CE) 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis.  
2. La Direcció d'Agricultura i Desenvolupament Rural de la Comissió Europea ha acusat recepció de la informació resumida del règim d'ajudes, comunicat el 23/04/2009i registrat amb el número X464/2009  
La present resolució posa fi a la via administrativa i contra esta es pot interposar potestativament un recurs de reposició davant de la consellera d'Agricultura, Pesca i Alimentació en el termini d'un mes, comptador des de l'endemà de la notificació, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.  
València, 18 d'abril de 2009.- La consellera d'Agricultura, Pesca i Alimentació: Maritina Hernández Miñana.